**Казус 1**

Насочване: ИМЕ / ФАМИЛИЯ НА ЛИЦЕТО, СЪОБЩИЛО СЛУЧАЯ

Вашата роля: Педиатър

Контекст/Предистория:

Вие сте педиатър, нает в частна педиатрична клиника и имате сериозни подозрения, че детето, което виждате, е малтретирано. След като се консултирате с колега, решавате да се обадите на отдел Закрила на детето и да докладвате за случая.

Инструкции:

Моля, дайте на социалния работник, с когото сте се свързали, САМО следната информация (отпечатана със ЗЕЛЕН шрифт).

Представете причината за обаждането си:

"Добро утро. Бих искал да съобщя за случай на дете, което подозирам, че е тежко малтретирано. "

Добавете подробности за случая, за който докладвате:

Преди около 5 месеца малко момиче с наранявания беше прието в клиниката, където работя. По време на медицинския преглед забелязах очевидно подуване на десния клепач, заедно със синини по бедрата и задните части. Беше ясно, че е била бита с някакъв предмет – пръчка или нещо подобно. Родителите й, видимо преуморени, твърдяха, че момичето е било нападнато от по-голямо, непознато дете на улицата, където те играели, и по-нататъшни разследвания не са правени. Днес обаче момичето беше прието за втори път с още по-критични наранявания от първия път. Родителите казаха, че са я намерили в това състояние, пребита, в леглото й. " Името на детето е Иванка Петрова.

Инструкция:

Моля, предоставете информацията, посочена по-долу в СИНЬО, САМО в случай, че социалният работник изрично я поиска. За някои от възможните въпроси е НЕВЪЗМОЖНО да имате отговори (така че можете да кажете „Не знам, не разбирам въпроса“, вижте бележките с червен шрифт). Редът на възможните отговори съответства на най-вероятния ред на възможните въпроси от социалния работник (ако Ви бъдат зададени такива), но има вероятност и възможните въпроси да бъдат представени в различен ред. Следователно е полезно да разгледате списъка с възможни въпроси със съответните отговори преди ролевата игра.

Благодарим Ви!

ЗАПИС

Идентификационен номер на агенцията:

* В случай, че получите въпрос за «идентификационния номер на агенцията», кажете „не знам / не разбирам въпроса“

Идентификационен номер на оператора:

* В случай, че получите въпрос за «идентификационнния код на оператора», кажете „не знам / не разбирам въпроса“

Дата на запис

* ако получите въпрос за днешната дата, кажете „25 април, нали?“

Източник на информация

* ако получите въпрос за връзката си с детето, кажете «Аз съм педиатър и, както казах, работя в детското отделени на болницата в Благоевград
* ако получите повече въпроси за детето (като имена / фамилия на грижещи се за детето, адрес, телефонен номер за контакт), отговорете „Имената на родителите са Петър и Елена. Адресът в досието гласи ул. „Иван Михайлов“10, Благоевград и техният телефонен номер е 073 88 34 12 “

ИНЦИДЕНТ

Идентификационен номер на инцидента

* в случай, че получите въпрос относно «идентификационния номер на инцидента», кажете «не знам / не разбирам въпроса»

Дата на инцидента

* ако Ви попитат кога се е случил инцидентът, кажете «съдейки по състоянието на раните, предполагам, че вероятно е станало около два дни преди момичето да бъде доведено в болницата. Не мога да знам със сигурност, но вярвам, че трябва да са минали два или три дни преди тя да бъде приета»

Местоположение на инцидента

* ако ви попитат къде се е случил инцидентът, кажете „родителите й споменаха, че този път са я намерили вкъщи, в това състояние, докато първия път, когато я доведоха, те твърдяха, че някакво дете я е пребило на улицата"

Актове на малтретиране / пропуски в грижите за детето

* ако се зададат въпроси, касаещи повече информация относно (възможни) актове на малтретиране или пропуски в грижите за детето във връзка с ТЕКУЩИЯ инцидент, кажете „тя е била пребита, най-вероятно с колан, гърбът й има драскотини и синини навсякъде; в допълнение, тя има утежнено възпаление във вътрешността на устната кухина, вероятно защото е изяла нещо наистина пикантно, като някакъв сос, лют пипер или нещо подобно; във всеки случай тя беше много уплашена, когато влезе, трепереше и плачеше; Опитах се да я попитам за случилото се, но тя не можа да произнесе нито една дума. Не съм сигурен дали се дължи на възпалението в устата или тя просто е много уплашена“

ДЕТЕ

Идентификационен номер на детето

* ако получите въпрос за «идентификационен номер на детето», кажете «не знам / не разбирам въпроса»

Пол на детето

* ако ви попитат за пола на детето, кажете „Казах ви, тя е момиче“

Възраст и/или дата на раждане на детето

* ако попитат за възрастта на детето, кажете „тя трябва да е приблизително на 3,5 години“
* ако получите въпрос конкретно за нейната дата на раждане, отговорете „Разполагам с датата на нейното раждане. Бихте ли ми дали минутка, за да я намеря?“, след това направете пауза за две секунди и продължете „тя е родена на 3 януари 2012 г.“

Гражданство на детето

* ако получите въпроси относно гражданството на детето, кажете „родителите й са български граждани. Според здравното досие на детето тя също е българска гражданка. Впрочем, след като споменах досието, до момента детето не е получило почти нито една от задължителните ваксинации“

СЕМЕЙСТВО

Тип семейство

* ако ви питат за семейството или семейната ситуация на детето, отговорете „тя бе доведена и двата пъти от родителите си. Предполагам, че тя живее с тях“

Състав на семейството

* ако получите въпрос относно състава на семейството / други членове на семейството или дали знаете кой друг живее с детето, кажете „Въз основа на разговора, който проведох с родителите й първия път, когато попитаха дали Кейт се е била със свои брат или сестра, споменаха, че тя е единственото дете в семейството. Това са известните ми факти.“

Основен грижещ се / основни грижещи се:

* ако Ви попитат кой е бил отговорен за грижите за детето, когато се е случил инцидентът, кажете „Вярвам, че родителите, въпреки че и двата пъти, при двата инцидента, родителите споменаваха, че Кейт е била сама“

Пол на основния грижещ / основните грижещи се:

* ако получите въпрос относно пола на полагащите грижи, кажете „Какво искате да кажете? ... Говорим за майката и бащата“

Дата на раждане основния грижещ / основните грижещи се:

* ако Ви бъде зададен въпрос относно датата на раждане на родителите, кажете „Не мога да знам това, ние не съхраняваме данни за датите на раждане на родителите“
* ако Ви попитат за вероятната възраст на родителите, кажете „те са на около 30 години“
* ако от Вас се иска да бъдете по-конкретни по отношение на вероятните възрасти на полагащите грижи, кажете „майката изглежда на около 25-30, а бащата малко по-възрастен, около 30-35 години.“

УСЛУГИ

Институционален отговор

* ако получите въпроси относно предоставянето на услуги на детето след НАСТОЯЩИЯ ИНЦИДЕНТ (и ако да, какъв вид конкретно) кажете „Да, както казах - в допълнение към педиатричния преглед, както и първия път, стоматологичен специалист, колега тук в болницата, също прегледа детето. Също така, този път ще я държим поне два дни хоспитализирана, тъй като тя не е в състояние да се храни през устата.“

Насочване към услуги

* ако ви попитат дали е имало насочване към други/допълнителни услуги, кажете „Не знам, не мисля...“

Идентификационни данни за източника на информация

* ако ви бъде поискано да предоставите личните си данни, кажете „Разбира се, както казах, работя като педиатър в детското отделение на болницата в Благоевград“ и името ми е Петър Петров. Искате ли телефонния ми номер? Може да ме намерите в делнични дни, в работно време, тук, в болницата, на телефон 073 55 16 19“
* ако бъдете помолени да предоставите личните данни на Вашия колега, кажете „въпреки, че лесно може да го откриете, тъй като той е единственият стоматолог, който имаме на разположение, не желая да предоставям неговите данни поради принципни съображения“

Инструкция: Когато след приключване на записа на инцидента бъдете попитани дали бихте могли да добавите нещо, моля добавете следното: „Не бях сигурен дали трябва да Ви се обаждам, но се страхувам, че нещо не е наред с това семейство, имам предвид с детето и нейните родители. Истината е, че първо го обсъдих с колегата си стоматолог, защото обясненията на родителите, както този път, така и преди това, звучат малко съмнително. Тъй като на нашето място на работа няма подходящ доставчик на социални услуги, решихме да ви се обадим относно всякакви по-нататъшни действия, така че да можем да предотвратим нещо по-лошо, ако наистина това се прави от родителите. Не сме сигурни, че нещо наистина се случва, но изглежда вероятно - исках да поясня това“

(Представеният случай е адаптиран по информация от: Children's Alliance of Kansas <http://www.childally.org/courses/CAN101/CAN_S3physabuseindic.html>)

